Ελληνική Ραδιοφωνία

Η Ελληνική Ραδιοφωνία είναι διεύθυνση της ΕΡΤ που διαχειρίζεται τους σταθμούς εθνικής και περιφερειακής εμβέλειας της (ΕΡΤ Περιφέρεια). Συστάθηκε το 1987 και η έδρα της είναι στο Ραδιομέγαρο.

 Μετά την κατάρρευση της Χούντας των Συνταγματαρχών, η συντηρητική κυβέρνηση του Κωνσταντίνου Καραμανλή έφερε τον κύριο δημόσιο ραδιοτηλεοπτικό φορέα, το ΕΙΡΤ σε πλήρη πολιτικό και κυβερνητικό έλεγχο. Μετονομάστηκε σε ΕΡΤ. Όσο για το δεύτερο (που αργότερα μετονομάστηκε σε ΕΡΤ2) και τα υπόλοιπα δημόσια ραδιοτηλεοπτικά μέσα παρέμειναν υπό την αιγίδα της ΥΕΝΕΔ. Το 1982 η κυβέρνηση του Ανδρέα Παπανδρέου διαλύει την στρατιωτική ΥΕΝΕΔ, και τοποθετεί όλες τις δημόσιες ραδιοτηλεοπτικές υπηρεσίες σε πλήρη πολιτικό και κυβερνητικό έλεγχο, με την ίδρυση της Α.Ε. Ελληνική Ραδιοφωνία Τηλεόραση (ΕΡΤ). Το 1987, τα τρία εγχώρια ραδιοφωνικά προγράμματα Πρώτο, Δεύτερο και Τρίτο Πρόγραμμα, ο ραδιοφωνικός σταθμός της ΥΕΝΕΔ, καθώς και η πολυγλωσσική υπηρεσία των βραχέων κυμάτων, Η Φωνή της Ελλάδας, ενοποιήθηκαν με τη νέα νομική δομή του φορέα της ΕΡΑ σε ξεχωριστή Γενική Διεύθυνση της ΕΡΤ. Μετονομάστηκαν, αντίστοιχα σε ΕΡΑ1, ΕΡΑ2, ΕΡΑ3, ΕΡΑ4 (μετέπειτα ΕΡΑ Σπορ) και ΕΡΑ5. Ο ίδιος νόμος (1730/1987) προέβλεπε τη δημιουργία δημοτικών και ιδιωτικών τοπικών ραδιοφωνικών σταθμών. Κάτι τέτοιο δεν έγινε, πριν ξεκινήσει ο δημοτικός ραδιοσταθμός Αθήνα 9.84 στις 31 Μαΐου 1987 χωρίς όμως την κατάλληλη άδεια, αλλά υποστηριζόταν από τον τότε δήμαρχο Αθηναίων, Μιλτιάδη Έβερτ. Στη συνέχεια, άνοιξαν πιο πολλοί σταθμοί και το κρατικό ραδιόφωνο μειώθηκε σταδιακά σε κοινό και σημασία, με τις μεγάλες επιχειρήσεις των μέσων ενημέρωσης να κερδίζουν έδαφος. Από το 2002 έως σήμερα, η ΕΡΑ διατηρεί 19 περιφερειακούς σταθμούς σε όλη τη χώρα (αρχικά ΕΡΑ Δίκτυο και πλέον ΕΡΤ Περιφέρεια). Στις 11 Ιουνίου 2013 η ΕΡΑ συνέχισε την λειτουργία της με 15 τοπικούς σταθμούς. Στις αρχές του 2018 ξεκίνησε η δοκιμαστική ψηφιακή εκπομπή των ραδιοφωνικών σταθμών της ΕΡΑ, στην Αττική, στη συχνότητα 12C (227.36 MHz). Όλοι οι περιφερειακοί σταθμοί της ΕΡΤ παράγουν καθημερινά πλην Σαββάτου και Κυριακής από 07:00 ως 10:00 τοπικό ενημερωτικό πρόγραμμα, το οποίο καλύπτει τον νομό όπου βρίσκεται ο σταθμός. Από τις 10:00 ως τις 11:00 (ή 12:00) το ραδιοφωνικό πρόγραμμα περιφερειοποιείται και αφορά την επικαιρότητα από την επαρχία. Πρόκειται για ενημερωτικό πρόγραμμα συνεχούς ροής, χωρίς τίτλους εκπομπών και με κοινά ηχοσήματα για όλη την Ελλάδα. Από τις 12:00 (ή 13:00) ως τις 14:00 εκπέμπεται ψυχαγωγικό πρόγραμμα. Από τις 14:00 ως τις 15:30 οι Περιφερειακοί Ρ/Σ συνδέονται με το Πρώτο Πρόγραμμα για την Μεσημεριανή Ραδιοεφημερίδα και τα νέα από το Χρηματιστήριο. Από τις 15:30 ως τις 18:00, το καλοκαίρι, το ραδιοφωνικό πρόγραμμα γίνεται μουσικό ψυχαγωγικό. Το χειμώνα οι Περιφερειακοί Ρ/Σ συνδέονται με την ΕΡΑ Σπορ για την αναμετάδοση ποδοσφαιρικών αγώνων και άλλων μεγάλων αθλητικών γεγονότων. Από τις 18:00 ως τις 20:00 κάποιοι περιφερειακοί ραδιοφωνικοί σταθμοί συνδέονται με το Πρώτο Πρόγραμμα και το Δεύτερο Πρόγραμμα και κάποιοι άλλοι παράγουν δικό τους ραδιοφωνικό πρόγραμμα. Από την Παρασκευή το βράδυ έως τη Δευτέρα το πρωί (07.00) οι Περιφερειακοί Ρ/Σ της ΕΡΤ συνδέονται με το Δεύτερο Πρόγραμμα. Ωστόσο αρκετοί περιφερειακοί Ρ/Σ παράγουν το Σαββατοκύριακο τοπικά ραδιοφωνικά προγράμματα σε συνεργασία με ερασιτέχνες από την περιοχή τους, συνήθως λαογραφικού και μουσικού περιεχομένου. Τα τελευταία χρόνια, ωστόσο, συνδέονται, οι 19 τοπικοί σταθμοί, όταν δεν έχουν πρόγραμμα, κυρίως με τον Kosmos 93.6, επειδή δεν διαθέτει εθνικά ραδιοφωνικές συχνότητες στα FM, σε πολλές περιοχές της Ελλάδας, παρά μόνο στην Πελοπόννησο (Αργολίδα και Αρκαδία), στην Ανατολική Μακεδονία (Δράμα και Καβάλα) και στο Λασίθι της Κρήτης και πρέπει σταδιακά να εκπέμψει αυτούσια σε εθνικό επίπεδο, καθώς και με τον νεοσύστατο Zeppelin 106.7, ο οποίος εκτός Αττικής εκπέμπει μόνο στην Καβάλα. Από τις 2 Ιουνίου 2015, ο διευθυντής της ΕΡΑ είναι ο Γιώργος Γιουκάκης. Αναπληρωτές διευθυντές είναι οι Πάνος Χρυσοστόμου για τα μουσικά ραδιόφωνα και Νίκος Τσιμπίδας για τα ενημερωτικά, ενώ από τις 7 Οκτωβρίου του ίδιου έτους, νέο μέλος είναι ο Γιώργος Θαλασσινός. Ωστόσο, από τις 30 Ιανουαρίου 2018, ο Πάνος Χρυσοστόμου από αναπληρωτής διευθυντής έγινε προϊστάμενος της ΕΡΑ ενώ από τις 17 Ιανουαρίου 2019 ο Παναγιώτης Τσούτσιας από γενικός διευθυντής ενημέρωσης της ΕΡΤ έγινε γενικός διευθυντής Ραδιοφωνίας. Από τον Ιούνιο του 2020 Προϊστάμενος της ΕΡ.Α. είναι ο δημοσιογράφος Φώτης Απέργης. Κλείσε τα μάτια για να δεις: Μέρος 1 (Αρχείο ντοκιμαντέρ της ΕΡΤ) Κλείσε τα μάτια για να δεις: Μέρος 2 (Αρχείο ντοκιμαντέρ της ΕΡΤ) Συχνότητες όλων των ραδιοφωνικών σταθμών Ακούστε όλους τους περιφερειακούς σταθμούς της ΕΡΑ Νέα από τους περιφερειακούς σταθμούς